প্রায় দুই দশক আগে যখন প্রথমবার বইটি পড়ি, তখন গল্পের শেষ দৃশ্যে মোচড়টি আমার কাছে কোন জটিল সমস্যার সরল সমাধান মনে হয়েছিলো। সমাধানটা যেন একেবারে শূণ্য থেকে ফুঁড়ে বেড়ালো। অণুজীবরা কাহিনীর শেষে হঠাৎ আবির্ভূত নায়ক হয়ে আমাদের বাঁচালো। তাছাড়া পৃথিবীর অণুজীবরা খুব সম্ভবত ভিনগ্রহবাসীদের দেহে বাঁচতেই পারবে না। তবে সাম্প্রতিককালে আমার উপলদ্ধি হচ্ছে যে ওয়েলস উনিশ শতকের কাছকাছি সময়ে লিখতে গিয়ে না বুঝেই ব্যক্টেরিয়ার একটি সত্য সম্পর্কে ইঙ্গিত দিচ্ছিলেন যা অণুজীববিজ্ঞানীরাও মাঝে মাঝে ভুলে যান। তা হলো সাধারণ অণুজীবরা বিবর্তনীয় দুর্ঘটনায় মানবঘাতী জীবাণু হয়ে উঠতে পারে।